cyanic-selkie/wikianc huggingface dataset:
Daniel Plaza
Aktiv
Plaza gjekk i 1990 inn til sølvmedalje på 20 km ved europameisterskapen i Split, 17 sekundar bakom vinnaren Pavol Blažek frå Tsjekkoslovakia. Under dei olympiske sommarleikane 1992 i heimbyen Barcelona vann Plaza gullmedaljen på 20 km, med god margin til dei andre medaljevinnarane, Guillaume LeBlanc frå Canada og Giovanni De Benedictis frå Italia. Året etter tok Plaza bronsemedaljen på same distansen då VM 1993 fann stad i Stuttgart, der landsmannen Valentí Massana vart verdsmeister.
Divis
Divis er eit fjell og lyngheiområde nordvest for Belfast i County Antrim i Nord-Irland. Fjellet har ei høgd på 478 meter over havet og er det høgaste fjellet i Belfast Hills. Det strekkjer seg nordover til Antrim-platået og har same geologi.
Ditchling Beacon
Ditchling Beacon er det tredje høgaste punktet i South Downs søraust i England, bak Butser Hill (270 moh) og Crown Tegleaze (253 moh). Det består av ein stor kalksteinsås med ei særs bratt nordside. Han ligg like sør for landsbyen Ditchling i East Sussex og nordaust for byen Brighton. Åsen er det høgaste punktet i grevskapet East Sussex.
Nippon Professional Baseball
Nippon Professional Baseball (日本野球機構) eller NPB er toppnivået i japansk baseball for menn. I Japan blir han ofte kalla Puro Yakyū (プロ野球), som tyder 'professjonell baseball'. Utanfor Japan blir det ofte berre kalla «japansk baseball».
Björkö i Mälaren
Björkö er ei øy i Södra Björkfjärden i innsjøen Mälaren i Sverige. Øya, som høyrer til Ekerö kommun, er vidgjeten av di handelsstaden Birka låg her i vikingtida. Restane etter denne handelsstaden er rekna som eit av Sveriges viktigaste fornminne, og eit av det svenske Riksantikvarieämbetets høgst prioriterte og funnrike arkeologiske utgravingsområde.
Björkö er i dag om lag 4 x 1,5 kilometer stor, men var i vikingtida monaleg mindre. I tidlegare tider var Mälaren ei vik av Austersjøen, og vatnet kring øya stod mykje høgare. Landhevinga etter siste istida har vore på om lag fem meter, og har gjort Mälaren til den innsjøen den er i dag, med den fylgja at strandlina kring øya har drege seg ned på lågare nivå. Den søndre luten av Björkö, som før hadde vore ei eiga øy, er no vorte ein del Björkö. På det høgste punktet, Ingaberget, finst det gravhaugar frå bronsealderen.
På den nordre luten av dagens Björkö finst ein stor mengd konstruksjonar og restar frå vikingtida, særleg gravhaugar som det har vore gjort mange funn i. På eit etter måten høgt berg ligg det restar etter ein borg kvar det i 1834 vart sett opp ein stor steinkross som er synleg på lang lei, Ansgarkorset, med referanse til biskop Ansgars ferd til Birka. På det området her som i vår tid vert kalla Svarta jorden, låg handelsstaden Birka.
På søraustsida av øya ligg Ansgarskapellet frå 1930 til minne om biskop Ansgars Birka-ferder. Kapellet er bygd i raud sandstein. Attmed kapellet ligg den lille grenda Björkö by, som kan vere ein like gamal busetnad som handelsstaden Birka, men som no berre er to bondegardar.
Großarl
Großarl er ein kommune (Marktgemeinde) i distriktet St. Johann im Pongau i forbundslandet Salzburg i Austerrike. Kommunen har ei flatevidd på 129,3 km² og i kring 3 800 ibuarar. Landsbyen Großarl ligg 924 meter over havet i ein nord/sør-gåande fjelldal.
Turisme er hovudnæring i kommunen.
Indisk litteratur
Indisk litteratur omfattar litteratur på fleire språk, som dei moderne indiske språka bengali, bihari, gujarati, hindi, kannada, malayalam, punjabi, tamil, telugu og så vidare, engelsk sidan kolonitida og eldre språk som vedisk, episk og klassisk sanskrit, prakritspråk som ardhamagadhi, pali, maharashtri og shauraseni og klassisk tamil.
Den eldste indiske litteraturen er hovudsakleg religiøse og vitskaplege tekstar, som Vedaene, Mahabharata og Ramayana knytt til hinduismen, Palikanonen og Jatakasogene frå buddhismen og Kalpasutra, Tattvarthasutra og Naaladiyar frå djainismen. Nokre kjende klassiske enkeltverk er sanskritverka Sjakuntala av Kalidasa, Arthasjastra av Kautilya, Natyasjastra av Bharata Muni og Kamasutra av Vatsyayana, og dei tamilske Tolkappiyam og Thirukkural. Mykje eldre litteratur er omsetjingar av, kommentarar til eller inspirerte av dei eldre verka.
Klassisk indisk litteratur
Klasssisk indisk litteratur er metriske vers som ein kan hugsa og dela. Seinare nedskrivne kommentarverk er derimot i prosa.
Sanskritlitteratur er tradisjonelt delt inn i seks ortodokse typar (sjruti, smriti, itihasa, purana, agama og darsana) og fire seinare og mindre autoritative «sekulære» typar (subhashita, kavya, nataka og alankara). Vedaene, som omfattar den eldste indiske teksten Rigveda frå rundt 1400 f.Kr., tilhøyrer sjruti ('det som blir høyrd'). Itihasa ('slik var det') omfattar storverka Mahabharata (med Bhagavadgita) og Ramayana, mytologisk-historiske epos som blei munnleg overleverte og lagt til gjennom fleire hundreår. Den førstnemnde blei truleg byrja på 800-700-talet f.Kr. og fann si endelege form rundt 400-talet e.Kr. Ramayana blei truleg byrja på 400-300-talet f.Kr., og gjekk gjennom fleire overleveringstradisjonar som har gitt fleire litt ulike verk. Begge verka er blitt omsette til fleire av dei indiske språka. Til desse eldste verka er det også blitt skrive ei mengd kommentarlitteratur, som brahmanaene, aranyakaene og upanisjadane.
Den sørindiske sangamlitteraturen oppstod mellom ca. 300 f.Kr. og 300 e.Kr. Denne klassiske tamilske litteraturen omfattar fleire tusen korte dikt som er delt inn i «indre» verk, typisk knytte til kjærleik, og «ytre» verk typisk knytte til heroisme og mot. Han omfattar også aforismeverket Thirukkural, eposet Silappatikaram og grammatikkverket Tolkappiyam, som alle er på vers.
Forfattarane av dei eldste eposa er legendariske, som Vyasa og Valmiki. For seinare forfattarar kjenner ein fleire biografiske trekk, som med Kalidasa, Bhasa, Thiruvalluvar og Avvaiyar.
Medan sanskrit var sterkt knytt til den brahminske hindutradisjonen, blei litteraturen til dei nye religiøse retningane buddhismen og djainismen skriven på prakritspråka pali og ardhamagadhi. Buddhistisk tradisjon omfattar mellom anna Dhammapada, buddhist-doktrine på vers, Suttanipata som inneheld dikt og dialogar og Jatakasogene som inneheld soger og fablar knytt til Buddha sine tidlegare liv. Men det fanst også fleire eventyrsamlingar på sanskrit, som Pantsjatantra og Kathasaritsagara. Mange av desse eventyra vandra verda over, og ei tid trudde mange at alle eventyr opphavleg stamma frå India.
Mellomalderen
Mellomalderen såg visjonær religiøs dikting både i i sør, av kannadagruppa dasa og tamilgruppene nayanmar og alvardiktarane, og i nord, av Kabir, Mirabai, Tulsidas og Vidyapati på variantar av hindi, Lalla på kasjmiri og Namdev på marathi. På denne tida oppstod også sikhlitteratur med Guru Granth Sahib som det viktigaste dømet. Mange av desse dikta er songar som framleis blir sungne.
Påverknad frå persisk og tyrkisk tradisjon under mogulane førte til ei rik dikting på urdu med nye verstypar som ghazal og nazm. Av dei best kjende indiske urdudiktarane kan nemnast Amir Khusro, Mir Taqi Mir, Mirza Ghalib og i nyare tid Gulzar.
Andre trekk i nordindisk litteratur på ulike språk kan truleg sporast tilbake til apabhramshatradisjonar, til dømes dei to utbreidde diktformene cauti (trettifire') som nyttar kvar av dei 34 konsonantane i devanagari til eit dikt med same tal linjer og barahmasa ('tolv månader') der ein liknar eigenskapane til ein gud eller ei ven jente med dei tolv månadane i året.
Moderne indisk litteratur
Nyare indisk litteratur er påverka både av eldre tradisjonar og av moderne vestlege sjangrar, som etterkvart fekk innpass i alle dei indiske skriftspråka. Hindispråklege Bharatendu Harishchandra er rekna som far til moderne hindilitteratur, medan Munshi Premchand var blant dei første som skreiv realistiske, samfunnskritiske soger. Den første indiske romanen på engelsk var truleg Rajmohan's Wife frå 1864 av Bankim Chandra Chatterjee. Chatterjee skreiv seinare fleire verk på morsmålet bengali. Den første indiske nobelprisvinnaren Rabindranath Tagore skreiv også oftast på bengali, men brukte også engelsk. Rajam Aiyar er rekna som den viktigaste tamilske forfattaren frå 1800-talet, med ein realistisk, humoristisk stil som blandar klassisk form og daglegspråk.
I-Feel-Like-I'm-Fixin'-to-Die
I-Feel-Like-I'm-Fixin'-to-Die er det andre studioalbumet til det psykedeliske rockebandet Country Joe and the Fish frå San Francisco, utgjeve i 1967. Innspelinga fann stad i Vanguard studios i 71 West 23rd Street i New York City. Tittelsporet er ein av dei mest populære protestsongane mot Vietnamkrigen frå 1960-åra og kom opphavleg ut på ein 7«-EP frå 1965 kalla Rag Baby: Songs of Opposition. På dette albumet kjem «I-Feel-Like-I'm-Fixin'-to-Die Rag» rett etter «The Fish Cheer», som vart ein standard på konsertane til Country Joe. På Woodstockfestivalen fekk bandet publikum til å rope F-U-C-K i staden for F-I-S-H. Ein annan song på albumet er «Janis», som vart skriven for den dåverande kjærasten til McDonald, Janis Joplin. Det er den andre songen skriven for ein kvinneleg musikar på eit av albuma deira, med »Grace« som den første på debutalbumet. Det kom ut to singlar etter albumet. Desse var «Janis»/«Janis (instrumental)» og «Who Am I»/«Thursday».
Indisk litteratur
Moderne indisk litteratur
Sjølvstendeforkjemparar som Bharatiyar, Sarojini Naidu og Mahatma Gandhi kom med ulike visjonar av eit nytt India. Gandhi og det indiske sjølvstendet i 1947 gav støytet til nye litterære vegar. Forfattarar som Attia Hosain og Khushwant Singh skildra delinga av Britisk India og samfunnet etter. Mulk Raj Anand skreiv verk som særleg var kritiske til det indiske kastesystemet. R.K. Narayan skreiv nyskapande romanar og noveller frå ein «typisk» oppdikta indisk småby, og blei anerkjend verda over. Kannadaforfattaren Kuvempu moderniserte den episke diktinga med ei gjendikting av Ramayana. Seinare kom forfattarar som skildra vilkåra til den indiske kvinna, som Githa Hariharan.
I-Feel-Like-I'm-Fixin'-to-Die
Det andre albumet kom ut berre sju månader etter det første og er eit anna døme på dei psykedeliske eksperimenta deira. Det er igjen basert på orgel-tung psykedelia og orientalske melodilinjer og meir akustisk gitar enn på debutplata. Bandet fortsette å byggje statusen sin ved å spele på lokale spelestader som The Fillmore. Trass i at folk kjende til opningssporet, selde albumet mindre enn føregangaren. Heile albumet passar godt inn i det psykedeliske miljøet i San Francisco. Bandet brukte på effektivt vis satire til å uttrykkje sine frimodige tankar kring Vietnamkrigen og andre populære tema innan motkulturen. Sjølv om resten av songane ikkje var like populære, var dei likevel lyttarvenlege og synte fram Country Joe McDonald som solovokalist. Bandet byrja å turnere nasjonalt og fekk god omtale for konsertane sine.
Indisk litteratur
Moderne indisk litteratur
Fleire internasjonalt kjende indiskfødde forfattarar kjem ikkje frå den hinduiske kultursfæren. Av kjende engelskspråklege forfattarar er til dømes Salman Rushdie fødd muslim, Arundhati Roy er kristen og Rohinton Mistry er parsi. Mange indiskfødde forfattarar busette i utlandet tek framleis opp indiske tema, som Vikram Seth, Anita Desai og Jhumpa Lahiri.
I-Feel-Like-I'm-Fixin'-to-Die
Tittelsporet vart omsider teken til retten av buet til jazztrombone-pioneren Edward «Kid» Ory frå New Orleans, der dottera Babette hevda at McDonald hadde stole melodien til songen sin frå Ory-klassikaren «Muskrat Ramble» slik han vart framført av Louis Armstrong & his Hot Five i 1926. Dommen vart at McDonald fekk halde på opphavsretten til songen sin, fordi Ory hadde venta 40 år med å kome med dette kravet.
Donald's Hill
Donald's Hill (irsk Cnoc Dhónaill) er ein ås midt i County Londonderry i Nord-Irland. Toppen har ei høgd på 399 meter over havet og har status som Marilyn. Han ligg i utkanten av Sperrinfjella og byen Drumsurn ligg ved foten av åsen.
Vladimir Oravsky
Vladimir Oravsky er ein svensk forfattar, manusforfattar, omsetjar og iscenesetjar fødd i Bratislava. Han skriv og iscenesett òg under andre namn, som Vlado Oravsky, Vladimir Aurum Oravsky, Vladimir Aurum och Zlata Ibrahimovic.
Oravsky er forfattar av barne- og ungdomsbøker, teaterstykke og filmmanuskript. Han skriv ofte saman med medarbeidarar; og har samarbeidd med mellom andre danskane Kurt Peter Larsen, Lars von Trier og Jakob Stegelmann, og svenskane Daniel Malmén og Michael Segerström.
Oravsky har sett i scene og produsert om lag ti teaterstykke og fleire opplysings- og reklamefilmar og musikkvideo. Han har òg teke del i nasjonale og internasjonale juryar på det kunstnariske feltet, og skriv i fleire skandinaviske aviser og tidsskrift.
Før Oravsky vart heiltidsforfattar, livberga han seg med ymse arbeid i Sverige, Danmark, Sveits, Thailand og Sambandsstatane.
Drygarn Fawr
Drygarn Fawr er eit fjell i grevskapet Powys i Wales. Det er eit av dei høgaste fjella i Midt-Wales med ei høgd på 645 meter over havet. Det stig opp frå eit aude lyngheiplatå i Cambrian Mountains.
Jauhen Misjulja
Jauhen Misjulja, russisk: Jevgenij Nikolajevitsj Misjulja, er ein kviterussisk tidlegare kappgjengar frå Hrodna som vann EM-sølv og to VM-bronsar på 20-kilometer i åra 1991-95. Han representerte Sovjetunionen til 1991.
Aktiv
Misjulja kneip bronsemedaljen på 20 km ved verdsmeisterskapen i Tokyo i 1991, langt over halvminuttet bak vinnaren Maurizio Damilano frå Italia og sin eigen lagkamerat Mikhail Sjtsjennikov. Etter ein femteplass i VM 1993, gjekk Misjulja inn til sølvmedalje i europameisterskapen 1994 i Helsinki. Han måtte då på ny sjå seg frågått av Sjtsjennikov, i ei tevling der dei to utøvarane ikkje representerte Sovjetunionen men kvart sitt land, Kviterussland og Russland.
Misjulja vann VM-bronse nummer to i Göteborg-VM 1995, der han passerte målstreken 49 sekundar bakom italienaren Michele Didoni og 26 sekundar etter spanske Valentí Massana. Misjulja var aktiv heilt fram til Sommar-OL 2004 i Aten. I den ni sesongar lange perioden frå 1996 var to sjetteplassar hans beste prestasjonar, fyrst i VM 1997 og så i EM 2002.
Xijiang
Xijiang er den vestlege tilførsleelva til Perlefloda i provinsen Guangdong i det sørlege Kina. Xijiang er 1 930 km lang og seglbar over lange strekningar. Ho er den lengste av bielvane til Perlefloda, og hennar lengde vert rekna inn i Perleflodas totale lengde på 2 193 km.
Mount Steere
Mount Steere er ein markant skjoldvulkan som ligg 6,4 km nord-nordvest for Mount Frakes i Crary Mountains i Marie Byrd Land i Antarktis.
Fjellet vart kartlagt av USGS frå landmålingar og flyfoto tekne i U.S. Navy, 1959-66. Det vart namngjeve av US-ACAN etter William C. Steere som var biolog ved McMurdo-basen, 1964-65.
Driesh
Driesh (skotsk-gælisk Dris) er eit fjell i Grampians i Skottland. I lag med nabofjellet Mayar (928 moh.) er det eit av dei austlegaste fjella med status som munro.
Det ligg nokre kilometer nord for landsbyen Kirriemuir i Angus.
Tun forlag
Tun forlag er eit norsk bokforlag i Oslo. Forlaget er eit dotterselskap av Tun Media og heitte fram til 2005 Landbruksforlaget. Landbruksforlaget er tatt vare på som varemerke (imprint). Tun Forlag omfattar også Naturforlaget.
Tun forlag kjøpte i 2007 PAPP Forlag.
Robert Paterson
Robert Paterson kan visa til:
Markazi
Markazi (persisk استان مرکزی, Ostān-e Markazi), i mellomalderen Iraq-i Ajam og i nyare tid Arak, er ein av 31 provinsar i Iran. Ordet markazi tyder «sentral» på persisk. I 2014 vart han plassert i Region 4.
Markazi ligg vest i Iran og provinshovudstaden er Arak. Innbyggjartalet er estimert til 1,41 millionar i 2011. Grensene provinsen har i dag vart fastsett i 1977, då provinsen vart delt inn i dagens Markazi og Teheran-provinsen, medan delar vart annekterte av Esfahan, Semnan-provinsen og Zanjan.
Dei største byane i provinsen er Saveh, Arak, Mahallat, Zarandiyeh, Khomein, Delijan, Tafresh, Ashtian, Shazand (tidlegare kalla Sarband) og Farahan
Dunkery Beacon
Dunkery Beacon er toppen av Dunkery Hill og det høgaste punktet i Exmoor og i Somerset i England. Det er òg det høgaste punktet i Sør-England utanfor Dartmoor.
Området er ein del av North Exmoor Site of Special Scientific Interest (SSSI), samt Dunkery & Horner Woods nasjonale naturreservat.
Eildon Hill
Eildon Hill er ein ås like sør for Melrose i Skottland i Scottish Borders, oppfor landsbyen med same namn. Åsen har ei høgd på 422 meter over havet.
Den nordlege åstoppen (av tre toppar) er omringa av 5 km med vollar. Utgravingar har gjort funn etter eit åsfort frå bronsealderen.
I-Feel-Like-I'm-Fixin'-to-Die Rag
«I-Feel-Like-I'm-Fixin'-to-Die Rag» er ein song av det amerikanske, psykedeliske rockebandet Country Joe and the Fish, skriven av Country Joe McDonald, og først gjeven ut som opningssporet på ein EP kalla Rag Baby Talking Issue No. 1, i oktober 1965. Den mørke humoren og satiren i «I-Feel-Like-I'm-Fixin'-to-Die Rag» gjorde han lett gjenkjenneleg som protestsong i motstanden mot Vietnamkrigen.
Songen vart vanlegvis framført etter «The Fish Cheer», som var eit tilrop som stava «F-I-S-H». Ein alternativ versjon av dette tilropet vart framført på konsertane deira, kjend som «The Fuck Cheer», som førte til at Country Joe and the Fish vart bannlyst frå TV i 1968 på grunn av vulgariteten. Men det vart applaudert av konsertgangarane.
«I-Feel-Like-I'm-Fixin'-to-Die Rag» vart gjeven ut på ny på det andre albumet deira, I Feel Like I'm Fixin' to Die i november 1967. Songen vart ein favoritt innan hippiekulturen og vart framført av McDonald på Woodstockfestivalen i 1969. Tiår seinare vart McDonald saksøkt for å ha brote opphavsretten til Kid Ory-melodien «Muskrat Ramble». McDonald nekta for dette og søksmålet vart sidan avvist fordi det var gått for lang tid mellom songen kom og søksmålet.
Songen er mest kjend for refrenget sitt: "And it's one, two, three, what are we fighting for?
Don't ask me I don't give a damn
And it's five, six, seven, open up the pearly gates,
Well there ain't no time to wonder why,
Whoopie! We're all gonna die!"
Albumversjonen endar med lyden av maskingevær og til slutt ein stor eksplosjon.
Pete Seeger spelte inn songen i 1970 og hadde planar om å gje han ut på singel, men distributørane skal ha nekta å ta i han, og singelen var derfor aldri offisielt gjeven ut i følgje Seeger.
Songen vart ofte spelt i Hỏa Lò-fengselet («Hanoi Hilton») i Nord-Vietnam for amerikanske krigsfangar av nordvietnamesarane. Fangane sa seinare at det faktisk auka moralen deira, sidan dei song med på songen.
Junior Eurovision Song Contest 2003
Junior Eurovision Song Contest 2003 (JESC 2003) var den fyrste gongen Junior Eurovision Song Contest vart arrangert. Tevlinga vart halden i Forum København i København i Danmark. Finalen fann stad laurdag 15. november. Kroatia vann tevlinga med songen «Ti si moja prva ljubav», sungen av Dino Jelusić.
12 poeng
Under er lista over landa som fekk 12 poeng.
Dorset Downs
Det meste av området vert nytta som jordbruksland, skogbruk og beitemark.
Blåkveite
Blåkveite er ein halvvegs pelagisk kveitefisk som lever på djupt vatn i nordlege havområde.
Esgeiriau Gwynion
Esgeiriau Gwynion er eit fjell nordaust i Wales. Det er det minste av tre marilyn-toppar som utgjer Aran-fjella. Dei to andre er Aran Fawddwy og Glasgwm.
Blåkveite
Utsjånad
Blåkveita er ein avlang flyndrefisk med stor munn og kraftige kvasse tenner. Fargen kan variere. Sjølv blindsida (venstre sida) er pigmentert. Venstre auga har ikkje heilt flytta over til augesida, men sit midt i ryggen. Makslengden er 120 cm, og største vekt 20 kg. Hannen går likevel sjeldan over 80 cm og 8 kg, hoa sjeldan over 100 cm og 20 kg.
Esgeiriau Gwynion
Toppen ligg aust for Aran Fawddwy og har ei høgd på 671 meter over havet.
Blåkveite
Forplanting
Viktigaste gyteområde for nordaustarktisk blåkveite er eggakanten mellom Vesterålen og Spitsbergen Hannane vert kjønnsmogne 7-8 år gamle, hoene når dei er 9-11 år. Hovudgytinga er om hausten og vinteren. Då kan hoa legge opp til 50 000 pelagiske egg på 600–1200 m djupn. Egg og larvar lever pelagisk, og vert transportert med straumen til Svalbard og Frans Josefs land.
Utbreiing
Fisken lever i hava på den nordlege halvkula. I Atlanterhavet finst arten frå Canada og New Jersey i USA til Grønland, Spitsbergen og langs kysten av Noreg til Barentshavet og sørover til Irland. I det nordlege Stillehavet finst fisken frå Japanhavet til Alaska og sørover til Baja California i Mexico. Det er ulike bestandar av båkveite. Individ i det nordaustlege havområdet, frå Haltenbanken og nordover rundt Svalbard, er genetisk ulike individ som lever ved Færøyane, Grønland og Canada.
Kommersiell bruk
Ein skatta matfisk som for det meste vert teken med botntrål og line. Minstemål for blåkveite er 45 cm. Særleg i det grønlandske fiskeriet har han stor verdi. Den nordaustarktisk blåkveitebestanden var sterkt nedfiska på 1970 talet, og kvoteregulering vart innførd i 1977. Ho varde til 2010. For 2023 er anbefalt kvote 18 494 tonn.
Katrine Fruelund
Katrine Fruelund er ein dansk tidlegare handballspelar frå Randers. Ho vart olympisk meister med Danmark både i 2000 og 2004, europameister 2002. Fruelund var venstre rykkromspelar, deltok åra 1997–2012 i 184 landskampar og skåra 570 mål.
Landslagsspel
I 1998 måtte Danmark og Fruelund tåle tap mot Noreg i finalen i europameisterskapen. To år seinare var Fruelund med i den danske troppa som forsvarte den olympiske meistertittelen landslaget tok i 1996. Ved Handball-EM 2002 på heimebane fekk Fruelund og lagvenninene revansj mot Noregs kvinner i finalen i Herning. Høgdepunktet for Fruelund kom under Sommar-OL 2004. I eit rekordjamt finale-oppgjer mot Sør-Korea skåra ho heile 15 mål.
Warlpiri rampaku
Warlpiri rampaku (forenkla warlpiri) er eit nytt språk som har oppstått i landsbyen Lajamanu i Australia. Ordforrådet i warlpiri rampaku er ei blanding av warlpiri, kriol og australsk engelsk, men med eigen grammatikk. Det vert tala av rundt 350 personar som alle er under 35 år, eller rundt halvparten av folkesetnaden i Lajamanu. Språket er studert og dokumentert av språkforskaren Carmel O'Shannessy.
Tromsøbadet
Tromsøbadet er eit badeanlegg på Tromsøya i Troms fylke.
Badeanlegget vart opna 24. august 2019. Anlegget inneheld mellom anna eit stort badebasseng, stupetårn (5 m, 7,5 m og 10 m), to vassklier på 30 og 70 meter, 34 °C utebasseng og bølgjebasseng. Anlegget har òg ein stor innandørs klatrevegg.
Sidan anlegget ligg nokså sentralt på Tromsøya, og nært til lysløype og stiar på Tromsøya, er det tilrettelagt med sykkelparkeringsplassar og plass til 108 par ski rett utanfor døra. Det er òg godt bussamband og parkeringsplassar for bil.
I anlegget er det dessutan butikk og ein kafé. Tromsøbadet driv også svømmeopplæring.
Tromsøbadet er utsmykka med kunst av Arnold Johansen, Marit Ellisiv Landsend, Kåre Aleksander Grundvåg og Tegson.
The Great Society
The Great Society (òg kjend som The Great!! Society!!) var eit rockeband frå San Francisco som eksisterte frå 1965 til 1966, og var nært knytt til det blømande acidrockmiljøet i Bay Area på pden tida. Den mest kjende besetninga bestod av Grace Slick på vokal, den dåverande ektemannen Jerry Slick på trommer, broren hans Darby Slick på gitar, David Miner på vokal og gitar, Bard DuPont på bass og Peter van Gelder på fløyte, bass og saksofon. Miner og DuPont var ikkje med i bandet heile perioden.
Bandet gav berre ut ein singel medan dei varte, Darby Slick-songen «Someone to Love» (med «Free Advice» som B-side). Singelen kom ut i februar 1966 på Autumn Records, men vart ikkje lagt merke til utanfor Bay Area. Innspelinga vart produsert av produsenten på selskapet, Sylvester Stewart (betre kjend som Sly Stone), som på den tida var i ferd med å skipe sitt eige band, Sly and the Family Stone. Stewart slutta til slutt som produsenden deira, då det tok The Great Society over femti forsøk på å spele inn ein brukande versjon av songen «Free Advice».
Jefferson Airplane spelte inn «Someone to Love» (omdøypt «Somebody to Love») og Grace sin eigen «White Rabbit» for Surrealistic Pillow. Begge songane kom ut på singlar i 1967 og nådde høvesvis femte og åttandeplassen på Billboard Hot 100. Columbia Records gav så ut konsertopptak med The Great Society, som Conspicuous Only in its Absence i 1968.
Dunsinane Hill
Dunsinane Hill er ein ås nær landsbyen Collace i Perthshire i Skottland. Han er nemnd i Shakespeare-skodespelet Macbeth.
Åsen har ei høgd på 310 meter over havet. Det ligg restane av to tidlege fort på åsen. Ein trur at dette er staden for eit slag der Malcolm Canmore slo Macbeth i 1054. I røynda var dette berre eit lite nederlag for Macbeth, som vart slått og drepen av Malcolm Carmore i 1057 i Lumphannan nær Aberdeen.
Kalme
Ein kalme (av engelsk calm) er eit belte over verdshava frå aust mot vest med lite vind med lite vind. Dei oppstår i samband med den intertropiske konvergenssona (the «doldrums») og det subtropiske høgtrykket («hestebreiddene»).
Liao He
Liao He har to større sideelvar. Den eine, Laoha He, har sine kjelder i fylket Pingquan i provinsen Hebei. Den andre, Dongliao He, kjem frå aust i frå fjella i det sentrale Liaodong og provinsen Jilin, kjelda er i fylket Dongliao i Jilin. Laoha He og Dongliao He renn i hop i fylket Changtu i Liaoning, nær der Liaoning, Jilin og Indre Mongolia grensar mot kvarandre. Elva får frå åmotet namnet Liao He og renn sørover til Bohaibukta. På sin veg sørover tek ho opp i seg sideelvane Hun He og Taizi He, som begge flyt ned frå fjellkjeda Qianshan.
Ei rekke storbyar ligg ved Hun He; dei største er provinshovudstaden Shenyang og Fushun i Liaoning. Anshan ligg lenger sør og Yingkou nær munningen av Liao He.
Tinn heradsrett
Tinn heradsrett blei oppretta i 1920, då Øvre Telemark østfjelske heradsrett blei oppløyst, då den hurtig veksande Tinn kommune (då utan Hovin sokn) kom til å utgjere eit eige domssokn. Allereie i 1937 blei domstolen nedlagd og slegen saman med Heddal heradsrett, slik at Tinn og Heddal heradsrett - noverande Aust-Telemark tingrett - blei skipa.
Mount Siple
Mount Siple er ein potensielt aktiv skjoldvulkan i Antarktis, med ei høgd opp mot 3110 moh. som dominerer nordvestdelen av Siple Island, med Getzisen mellom øya og Bakutis Coast i Marie Byrd Land. Utsjånaden indikerer at han sist hadde utbrot i holocen. Han er dekt av ein 4 x 5 km stor kaldera og tuffkjegler i fjellsidene. Det massive volumet på 1800 km³ kan samanliknast med Mount Erebus. Høgda gjer Siple Island til den 15. høgaste øya i verda.
Mount Siple er kalla opp etter Paul A. Siple (1908–68), ein amerikansk antarktisfarar og geograf som deltok på seks ekspedisjonar til Antarktis, mellom anna dei to Byrd-ekspedisjonane i 1928-30 og 1933-35 (Siple Coast, Siple Island). Han var leiar for West Base frå U.S. Antarctic Service (USAS), 1939–41, og var navigatør på alle dei store utforskingsflyturane frå basen, inkludert flyturen då Mount Siple vart oppdaga. Han tente som U.S. Army Senior Representative på Operasjon Highjump, 1946–47; som direktør i Scientific Projects i planleggingsstadiet av Det internasjonale geofysiske året og som forskingssjef ved Amundsen-Scott-stasjonen 1956-57.
Fjellet har «truleg vorte klatra», men det finst «ingen kjende kjelder» for at det skal ha skjedd. Om det faktisk ikkje er klatra er det eit av fjella med høgast skardhøgd i verda som ikkje har vorte klatra enno.
Skalenoeder
Skalenoeder er ei krystallform som er avgrensa av tolv eller åtte ulikebeinte, trekanta flater, høvesvis heksagonalt og tetragonalt skalenoeder.
Kragerø tingrett
Kragerø heradsrett blei skipa i 1897 ved at Drangedal, Sannidal og Skåtøy blei frådelt Bamble heradsretts domssokn og lagt saman med Kragerø kjøpstad, som fram til då hadde hatt eigen byfut. Domssoknet svarte såleis til dei noverande kommunane Kragerø og Drangedal. I 2002 vart nemninga endra til Kragerø tingrett.
Kragerø tingrett blei nedlagd i 2007 og lagt til Skien og Porsgrunn tingrett, noverande Nedre Telemark tingrett.
Mount Waesche
Mount Waesche er eit stort og markant fjell av vulkansk opphav i Antarktis, som ligg like sørvest for Mount Sidley og markerer sørenden av Executive Committee Range i Marie Byrd Land. Fjellet er snødekt utanom steinframspring i sør og sørvestleg. Vulkanen kan ha vore aktiv så seint som holocen (sist 10 000 år) og kan i dag vere ein sovande vulkan.
Han vart oppdaga av U.S. Antarctic Service på ein flytur, 15. desember 1940. og kalla opp etter Russell R. Waesche i USA Coast Guard, som var medlem av Antarctic Service Executive Committee.
Philip Traherne
Philip Traherne, eller Traheron var ein engelsk diplomat og forfattar.
Han var son av Mary og Thomas Traherne (1603–1644). I 1669-1674 var han English Chaplain i Smyrna. Han åtte minuscule 71 (eller Codex Ephesinus), eit gresk manuskript av dei fire evangelia som han tok med seg heim til England. Traherne systematiserte tekstane i manuskriptet og presenterte det for Lambeth Palace i 1679.
Det romerske senatet
Det romerske senatet (frå latin, eigentleg «forsamling av dei eldste», av senex, «gammal») var rådsforsamlinga i Romarriket, og det høgaste rådet til staten i det antikke Roma. Om ein tyder ordet bokstavleg, vil «senat» seie noko slikt som «dei eldres råd eller forsamling». Dei som sat i senatet blei kalla senatorar.
Senatorane hadde i teorien ikkje mykje makt, men i røyndomen utgjorde dei kjernen i den romerske forfatninga. Dette var fordi senatorane anten tilhøyrde eller var under kontroll av dei aller rikaste familiane i Roma. Senatet hadde spesielt mykje makt over statskassa til republikken, og til tilhøvet mellom forbundsfellane i Italia. Senatet eksisterte ikkje som ein fast organisasjon i kongetiden og den tidlege republikken.
Etter 339 f.Kr., då censorane blei pålagt å innrullera dei beste mennene frå alle rangklasser, byrja senatet å fungera som ein organisasjon. Etter kvart som eliten blant plebeiarane smelta saman med patrisiarane, blei senatet det leiande statsorganet for den nye adelen, nobiliteten. Som rådsforsamling hadde senatet opphavleg berre auctoritas, men ikkje makt, potestas. Senatet var samansett av rundt 300 menn, menn som tidlegare hadde hatt embete, og dei tente på livstid. Senatet var òg hierarkisk. Dei som hadde høgast rang var ekskonsulane, og blant dei var det førstemannen i senatet, princeps senatus som rangerte høgast, og som få torde å tale imot. For å nå den høgaste rangen i senatet måtte ein ha utmerkt seg på den politiske banen, og spesielt som militær leiar.
Senatet var òg det viktigaste bindeleddet mellom menneske og gudar, og det kontrollerte åtferda til romarane andsynes eller mot gudane. Senatet tok seg rett til å erklæra unntakstilstand i krisetider
Under Sulla blei talet på senatorar auka til 600. Desse 300 senatorane blei seinare fjerna av Augustus då republikken gjekk mot slutten.
Ettermæle
Då representative folkeforsamlingar skaffa seg makt på bekostning av kongemaktene etter den engelske, amerikanske og franske revolusjonen i opplysningstida i Europa og Amerika (og seinare i resten av verda), blei det romarske senatet sett på som noko ideelt. Det fungerte som ei inspirasjonskjelde for grunnlovene i desse landa. Latinskoleutdanninga, som hadde stor innverknad på grunnlovsfedrane i desse landa, er i stor grad i skuld i at desse ideane var så kjende. Skiljet mellom keisar og senat blei gjerne noko optimistisk tolka som ein parallell til skiljet mellom folk og monark, der senatet blei identifisert som «folket».
Khamsin
Khamsin, kamsin eller chamsin er ein tørr, støvfylt og varm ørkenvind i Nord-Afrika og Den arabiske halvøya, særleg over Egypt og området kring Raudehavet. Khamsin er ein sør- til søraustleg vind, og følgjer ei heitebølgje med noko kjøligare middelhavsluft. Vinden kjem oftast om våren innanfor eit tidsrom på kring 50 dagar. Dette har òg gjeve namn til vinden, sidan khamsin er det arabiske ordet for «femti». Vinden oppstår i samband med lågtrykk som flyttar seg mot aust eller nordaust i Nord-Afrika og det austlege Middelhavet.
Perlefloda
Namnet på elva er etter ei øy i elva, 'sjøperleøya' (Haizhu). I dag er denne øya del av elvebreidda sør for sentrum av storbyen Guangzhou, etter som elveløpet har flytta seg. Den øvste delen av elva vert ofte kalla Nanpan, med sideelvar frå nord, Beipan og deretter Hongshui He. Hongshui He har størst fallhøgde og dei største vasskraftverka.
Nær utløpet av Perlefloda renn tre store elvar; Xijiang, Bei Jiang og Dong Jiang ut i Perlefloda. Elva sitt nedslagsfelt omfattar det aller meste av provinsane Guangdong, Guangxi, Yunnan og Guizhou, og delar av Hunan og Jiangxi. Heile nedslagsfeltet er i kring 409 480 km².
Perleflodens nedre løp og delta er eit av dei mest dynamiske økonomiske områda i Kina. Her kom Folkerepublikken Kinas to første sær-økonomiske soner, byane Shenzhen og Zhuhai, Desse frisonene vart sidan utvida til andre millionbyar som Guangzhou, Foshan og Dongguan, og dei to tidlegare koloniane Hongkong og Macao. Seg i mellom dannar desse og andre store byar eit nesten samanhengande bymessig befolkningsbelte med svært fruktbart jordbruk og omfattande industri.
Vasskraft
Mange store anlegg for utnytting av vasskraft har vorte bygt, særleg i sideelvane i vest og nord. Dei største kraftverka ligg heilt vest i vassdraget, i fjellområda rundt sideelva Hongshui He. Lengre nede i elveløpet er det bygt ein del pumpekraftverk.
Weiss Amphitheater
Weiss Amphitheater er ein amfiteater-liknande kaldera, 2 nautiske mil (3,7 km) brei med eit brot på sørsida, sentralt i Mount Sidley i Executive Committee Range i Marie Byrd Land. Det vart kartlagd av US Geological Survey (USGS) frå landmålingar og flyfoto av U.S. Navy 1958-60. Det vart namngjeve av Advisory Committee on Antarctic Names (US-ACAN) etter Bernard D. Weiss, sjefsmeteorolog ved Byrd-stasjonen, 1959.
Toney Mountain
Toney Mountain er ein langstrekt snødekt skjoldvulkan, 60 km lang og med ei høgd opp mot 3595 moh ved Richmond Peak, 56 km sørvest for Kohler Range i Marie Byrd Land. Ein 3 km brei kaldera ligg på toppen av vulkanen og vulkanen kan ha hatt utbrot i holocen.
Toney Mountain vart truleg av fjella som vart sett frå avstand av Byrd og andre på flyturar frå skipet «Bear» i februar 1940. Det vart kartlagd i desember 1957 av eit lag som reiste over snøen frå Byrd-stasjonen til Sentinel Range, 1957–58, leia av C.R. Bentley som foreslo namnet, kalla opp etter George R. Toney, forskingssjef ved Byrd-stasjonen i 1957 som deltok på fleire ekspedisjonar til Antarktis.
Avisa Vestavind
Vestavind er ei lokalavis i Sveio som blir gjeven ut kvar torsdag. Ansvarleg redaktør ved avisa er Irene Jacobsen.
Avisa vart gjeven ut fyrste gongen i 1986.
Barentsfjellet
Barentsfjellet er eit fjell på Prins Karls Forland på Svalbard. Det har ei høgd på 639 meter over havet.
Leefjellet
Leefjellet er eit fjell på Prins Karls Forland på Svalbard. Det har ei høgd på 502 meter over havet.
Trikroisme
Trikroisme er ein eigenskap einskilde optiske og toaksa krystallar har ved at dei viser ulik farge i tre retningar.
Ragnhild Valle Dahl
Karriere
Dahl spelte på Elnesvågen og Omegn Idrettslag sitt lag fram til november 2015. Ho melde då overgang til Molde Håndballklubb fekk omgåande sin eliteseriedebut. Dahl vart toppskårar i Eliteserien 2018/19 med 148 mål og vart kåra til ligaens beste venstreback.
Dahl deltok i oktober-november 2022 i tre av Noregs landskampar. Ho fekk plass i troppa til Handball-EM 2022, men spelte berre ein EM-kamp.
Symmetri i krystallografi
Symmetri i krystallografi syner til den ytre symmetrien til krystall og er eit uttrykk for ein ordna indre oppbygging. Ein nyttar tre element for å skilde symmetrieigenskapane: symmetrisentrum, symmetriaksar eller rotasjonsaksar og symmetriplan. Symmetrielementa gjev 32 mogelege kombinasjonar som igjen gjev ei inndeling i 32 krystallklasser.
Mount Takahe
Mount Takahe er ein stor, snødekt skjoldvulkan som står 64 km søraust for Toney Mountain i Marie Byrd Land i Antarktis. Vulkanen er omtrent sirkelforma og måler kring 29 km på tvers og har ein kaldera som er opp mot 8 km brei. Med 780 kubikkilometer er han ein massiv vulkan. Vulkan kan ha hatt det siste utbrotet sitt i holocen og er derfor truleg ein potensielt aktiv vulkan.
Takahe vart truleg av dei sett frå avstand av Admiral Byrd og andre medlemmar av USAS på flyturar frå skipet «Bear» den 24. og 25. februar 1940. Det vart vitja i desember 1957 av medlemmar av Marie Byrd Land Traverse Party, 1957–58, som namngav det. «Takahē» er eit māori-namn om noko som ikkje kan fly.
Fan Fawr
Fan Fawr er eit fjell i Fforest Fawr-området av Brecon Beacons nasjonalpark i Sør-Wales og har ei høgd på 734 meter over havet.
Toppen ligg oppfor ei bratt austside og markert med ein varde.
Mount Takahe
Gill Bluff
Gill Bluff er ein skråning på nordvestsida av Mount Takahe i Marie Byrd Land. Det vart kartlagd av US Geological Survey (USGS) frå landmålingar og flyfoto tekne i U.S. Navy, 1959-66. Det vart namngjeve av Advisory Committee on Antarctic Names (US-ACAN) etter Allan Gill, ein polarlysforskar ved Byrd-stasjonen i 1963.
Régie autonome des transports parisiens
Régie autonome des transports parisiens, vanlegvis kalla RATP, er eit offentleg selskap av såkalla industriell og kommersiell type (EPIC) som står for ein stor part av den kollketive persontransporten i Paris og mellom byen og forstadene til byen. Selskapet driv dei seksten linene på Metroen i Paris, ei stor mengd bussliner, fem av trikkelinene i byen og i regionen Île-de-France, (den sjette trikkelina vert drive av det statlege jarnbaneselskapet SNCF), og dessutan delar av linene A og B av det ekspresstognettet i Parisområdet som vert kalla RER (réseau express régional).
Termogravimetri
Termogravimetri eller termogravimetrisk analyse (forkorta TGA) er ei måling av forandring i masse som følgje av forandring i temperatur. Målingane blir utført med termovekt, som vanlegvis registrerer vekttapet som funksjon av temperaturauken. Metoden blir brukt for å undersøkja adsorpsjon, dehydrering (tørking), fordamping, sublimasjon og kjemiske reaksjonar. Metoden vert ofte kombinert med differensialtermisk analyse (DTA), og i tillegg med avgjersle av dei avgjevne gassane (EGA, engelsk for evolved gas analysis).
Régie autonome des transports parisiens
RAPT driv verksemda i medhald av årlege kontraktar med Syndicat des transports d'Île-de-France (STIF), som er den styresmakta som organiserer kollektivtransporten i regionen Île-de-France.
Balfourfjellet
Fjellet har namn etter den skotske legen Andrew Balfour.
Balfourfjellet ligg bak det meir fremtredande Taylorfjellet, som er eit ettertraktet fotomotiv for turistar som tek cruise nordover frå Longyearbyen.
Mona Terjesen
Mona Terjesen er ein norsk journalist og redaktør fødd i Haugesund. Ho er tidlegare kjend som programleiar i TV Haugaland. Frå 2010 til 2011 var ho fungerande redaktør i Avisa Vestavind i Sveio.
Grivola
Grivola er eit 3 969 meter over havet høgt fjell i Dei graiiske Alpane i regionen Aostadalen i Italia. Fjellet reiser seg mellom dalføra Val Sevaranche i vest og Val di Cogne i aust. Sett frå nord minner Grivola om ei symmetrisk forma steinpyramide, som mot nordaust, sør og vest stig langs slanke, kvasse fjelleggar. Både i nord og i aust er det isbrear i fjellsidene. Frå toppen av Grivola er det seks kilometer i luftlinje til Gran Paradiso, begge fjella er innlemma i Gran Paradiso nasjonalpark. Ordet Grivola er oksitansk og tyder ungjente.
Eit klatrelag beståande av fem mann tok seg til topps den 23. august 1859, knappe sju veker etter at den kjende klatraren Francis Fox Tuckett og mannskapet hans hadde mislukkast på å verte dei fyrste på toppen.
Tvillingkrystall
Tvillingkrystall er krystallar av eit mineral som har vokse saman. Slike krystall er særs vanlege blant minerala. Det geometriske tilhøvet mellom delane i ein tvillingkrystall skildrast ved ei tvillinglov, anten uttrykt som eit tvillingplan eller ein tvillingakse.
Laurantzonfjellet
Laurantzonfjellet er eit fjell på Prins Karls Forland på Svalbard. Det har ei høgd på 679 meter over havet.
1674 Groeneveld
1674 Groeneveld er ein asteroide i det ytre av hovudbeltet og går i bane innanfor asteroidefamilien Themis. Han blei oppdaga den 7. februar 1938 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Krungletoppen
Krungletoppen er eit fjell på Prins Karls Forland på Svalbard. Det har ei høgd på 587 meter over havet.
Sven Nylander
Sven Olof Nylander er ein svensk tidlegare friidrettsutøvar frå Varberg som spesialiserte seg på 400 meter hekk. Han vann to sølvmedaljar og ein bronse i øvinga ved dei tre europameisterskapane i perioden 1986-94. Nylander sin livsrekord på langhekken er 47,98 sekundar, oppnådd i OL-finalen 1996 i Atlanta.
Aktiv
Nylander vart svensk meister på 110 meter hekk allereie 17 år gammal, ein prestasjon han gjentok fire år seinare. Internasjonalt satsa han derimot på langhekken, der han i 1982 vart sjuandemann i EM i Aten. Den 4. juni 1983 sette Nylander nordisk rekord då han i Houston vart nordamerikansk studentmeister (NCAA) i 400 m hekk med tida 48,88 sekundar. Vel to månader seinare kom han på fjerdeplass i verdsmeisterskapen i Helsinki, fattige 0,03 sekund bakom bronsevinnaren. Også året etter kom han på fjerdeplass på langhekken då Sommar-OL 1984 fann stad i Los Angeles.
I 1986 tok Nylander bronsemedaljen i 400 m hekk ved EM i Stuttgart. Eitt år etter forbetra han sin nordiske rekord til 48,37 sekundar då han i VM atter vart nummer fire i eit stort meisterskap. I EM-finalen i Split i 1990 kneip Nylander sølvmedaljen med tida 48,43, og fekk fylgje på sigerspallen av landsmannen Niklas Wallenlind som fekk notert 48,52. Fire år seinare flytta Nylander den nordiske rekorden i øvinga til 48,22 sekundar då han i Helsinki tok eitt nytt EM-sølv, hundredelen føre Stéphane Diagana frå Frankrike.
I august 1995 skipa Göteborg by til friidretts-VM. Forventningane om medalje til Nylander steig etter han med 48,53 fekk fjerde beste tid i semifinalane. Han lukkast ikkje å heve prestasjonen i finalen, men vart som femtemann likevel hylla av heimepublikum. Nylander gjorde sitt livs beste langhekkløp i OL-finalen i Atlanta. Sluttida 47,98 sekundar var ny nordisk rekord, men for fjerde gong måtte Nylander ta til takke med ein fjerdeplass, to små hundredels sekund frå bronsemedaljen.
Endå om Nylander høyrde til i verdseliten i 400 meter hekk i så godt som 15 sesongar, vann han berre fire svenske meistertitlar i øvinga; 1982, 1987, 1990 og 1992. Han la opp i 1997.
Aust-Telemark tingrett
Aust-Telemark tingrett er ein førsteinstansdomstol under Agder lagdømme. Han ligg på Notodden i Telemark fylke og dekker kommunane Notodden, Hjartdal, Tinn, Bø og Sauherad.
Historikk
Heddal heradsrett blei oppretta i 1920. Kommunane Notodden (kjøpstad) og Heddal blei då utskilde frå Nedre Telemark heradsrett, og skipa eit nytt domssokn saman med kommunane Hjartdal, Gransherad og Hovin frå den samstundes nedlagde Øvre Telemark østfjelske heradsrett.
I 1937 blei Tinn heradsrett oppløyst og lagd til Heddal tingrett, som då fekk namnet skifta til Tinn og Heddal heradsrett. I 2002 blei nemninga endra til Tinn og Heddal tingrett.
Fan Gyhirych
Fan Gyhirych er eit fjell i Fforest Fawr-området av Brecon Beacons nasjonalpark i Sør-Wales. Det ligg i grevskapet Powys, tidlegare Brecknockshire.
Det høgaste punktet er 725 meter over havet
Rudmosefjellet
Rudmosefjellet er eit fjell på Prins Karls Forland på Svalbard. Det har ei høgd på 792 meter over havet.
Iryna Jatsjanka
Iryna Jatsjanka er ein kviterussisk tidlegare friidrettsutøvar frå Homel som tevla i diskoskasting for både Sovjetunionen og frå 1993 for Kviterussland. Ho vart verdsmeister i øvinga i 2003.
Aktiv
Gjennom 20 sesongar, 1990-2009, nådde Jatsjanka diskosfinalen i 15 internasjonale meisterskapar; europameisterskap, verdsmeisterskap og olympiske leikar. Ho vann si fyrste medalje då ho i 2000 under dei olympiske sommarleiane i Sydney slengde diskosen 65,20 m, noko som heldt til bronse.
Under VM i friidrett 2003 i Paris/Saint-Denis gjekk Jatsjanka sigrande ut av ein tett kamp om gullmedaljen, sterkt truga gjennom heile tevlinga av dei greske kvinnene Anastasia Kelesidou og Ekaterini Vongoli. Vinnarkastet målte 67,32 m, 18 cm over Kelesidou sitt bestekast, med Vongoli vel halvmeteren bakom Jatsjanka.
Den 31. juli 2004 forbetra Jatsjanka sin personlege rekord til 69,14 m i ei tevling i Minsk. Få veker seinare deltok ho i Sommar-OL 2004 i Aten. Med eit kast på 66,17 m kopierte ho plasseringa i forrige OL og vart tildelt ein ny bronsemedalje.
Hildur Larsen
Hildur Larsen er ein norsk politikar frå Sveio. Ho blei Kystpartiets fyrste kandidat i Hordaland ved Stortingsvalget 2009. Ho representerer Kystpartiet. Ho har vore aktiv i lokalpolitikken i Sveio frå 1985.
Iryna Jatsjanka
Aktiv
Jatsjanka la opp i 2010, nærare 45 år gammal.
Hildur Larsen
Frå 1999-2003 var ho fylkestingsrepresentant og fylkesleiar for Kystpartiet i Hordaland 2002-2007.
Iryna Jatsjanka
Doping
Den 5. desember 2012 vedtok IOK, etter nye testar av urinprøvene frå Sommar-OL 2004, å stryke Jatsjanka sitt resultat frå Aten-OL. Dermed mista ho bronsemedaljen.
Jacques Ibert
Jacques Ibert, fullt namn Jacques-François-Antoine Ibert, var ein fransk komponist som kan knytast til nyklassisismen.
Liv
Jacques Ibert var fødd og døydde i Paris. Han studerte musikk ved konservatoriet i Paris og i Italia. Studiane hans blei avbrotne av første verdskrigen, då han tenestegjorde som marineoffiser. I 1919 vann han Prix de Rome for kantaten «Le Poète et la fée», noko som gav han høve til å bu og arbeida i Villa Medici, det franske akademiet i Roma. Her skreiv han den populære symfoniske suiten Escales (1922). I 1937 blei Ibert utnemnd til direktør for Det franske akademiet i Roma, ei stilling han hadde fram til 1960. Under andre verdskrigen blei musikken hans bannlyst av Vichy-regimet, og han måtte etterkvart reisa i eksil til Sveits.
Fan Frynych
Fan Frynych er ein fjelltopp på Fan Fawr i Fforest Fawr-området av Brecon Beacons nasjonalpark i Sør-Wales. Han utgjer eine halvparten av Craig Cerrig-gleisiad and Fan Frynych nasjonale naturreservat med systertoppen Craig Cerrig-gleisiad.
Bamble heradsrett
Bamble heradsrett hadde opphavleg eit domssokn som svarte til Bamble futedømme, det vil seie dei noverande kommunane Drangedal, Kragerø (unntatt den gamle bykjernen), Bamble, Siljan, Porsgrunn (unntatt området nord for Skienselva) og austre delen av Skien (tidlegare Gjerpen herad).
Fan Frynych
Toppen ligg 629 meter over havet.
Bamble heradsrett
Etter kvart blei grensene endra fleire gonger. Porsgrunn blei frådelt då staden fekk kjøpstadrettar i 1807, og det same skjedde med Brevik i 1845. Eidanger og Gjerpen blei frådelt og lagt til det nyoppretta Gjerpen heradsrett i 1866. I 1897 blei også Kragerøbygdene (Sannidal og Skåtøy) og Drangedal frådelt ved skipinga av Kragerø heradsrett. Til gjengjeld fekk domssoknet tilbake Eidanger og Brevik.
Jacques Ibert
Liv
I 1955 blei Ibert utnemnd til styrar for Réunion des Théâtres Lyriques Nationaux, som var ansvarleg både for Opeaen i Paris og Opéra-Comique. Helsa gjorde at han måtte trekka seg frå stillinga etter mindre enn eit år. Kort tid etter blei han vald inn til Académie des Beaux-Arts. Han døydde i Paris.